
Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul comun asupra proiectului de Lege pentru aprobarea Ordonanţei Guvernului nr.16/2004 privind modificarea alin.2 al art.14 din Ordonanţa de urgenţă a Guvernului nr.64/2003 pentru stabilirea unor măsuri privind înfiinţarea, organizarea, reorganizarea sau funcţionarea unor structuri în cadrul aparatului de lucru al Guvernului, a ministerelor, a altor organe de specialitate ale administraţiei publice centrale şi a unor instituţii publice, trimis Comisiei noastre, pentru dezbatere şi avizare în fond, cu adresa nr.PL.x-73 din 1 martie 2004. 

PRESEDINTE,




PRŞEDINTE, 

IOAN OLTEAN


    Acad.prof.dr.MIRCEA IFRIM

RAPORT COMUN

asupra proiectului de Lege pentru aprobarea Ordonanţei Guvernului nr.16/2004 privind modificarea alin.2 al art.14 din Ordonanţa de urgenţă a Guvernului nr.64/2003 pentru stabilirea unor măsuri privind înfiinţarea, organizarea, reorganizarea sau funcţionarea unor structuri în cadrul aparatului de lucru al Guvernului, a ministerelor, a altor organe de specialitate ale administraţiei publice centrale şi a unor instituţii publice

1. Cu adresa nr.PL.x-73 din 1 martie 2004, Comisia pentru administraţie publică, amenajarea teritoriului şi echilibru ecologic şi Comisia pentru sănătate şi familie, au fost sesizate, pentru dezbatere şi avizare în fond, cu proiectul de Lege pentru aprobarea Ordonanţei Guvernului nr.16/2004 privind modificarea alin.2 al art.14 din Ordonanţa de urgenţă a Guvernului nr.64/2003 pentru stabilirea unor măsuri privind înfiinţarea, organizarea, reorganizarea sau funcţionarea unor structuri în cadrul aparatului de lucru al Guvernului, a ministerelor, a altor organe de specialitate ale administraţiei publice centrale şi a unor instituţii publice.



La întocmirea Raportului s-au avut în vedere: 

· avizul Comisiei pentru industrii şi servicii nr.23/26 din 11.03.2004;

· avizul Comisiei juridice, de disciplină şi imunităţi nr.73 din 17.03.2004;

· avizul Consiliului Legislativ nr.122 din 28.01.2004.



Proiectul de lege a fost dezbătut şi avizat în fond, în procedură obişnuită, în şedinţa din 17 martie 2004. 



Prin acest act normativ se propune ca Ministerul Sănătăţii  să preia centrele de medicină preventivă din subordinea fostului Minister al Lucrărilor Publice, Transporturilor şi Locuinţei, până la data de 31 martie 2004, când vor trece reorganizate în Agenţia de Sănătate Publică a Ministerului Transporturilor, Construcţiilor şi Turismului, instituţie publică în subordinea acestui minister. 



Comisia pentru administraţie publică, amenajarea teritoriului şi echilibru ecologic şi Comisia pentru sănătate şi familie propun Plenului Camerei Deputaţilor respingerea proiectului de lege din următorul motiv:



- textul Ordonanţei Guvernului nr.16/2004 prin care se modifică alineatul (2) al articolului 14 din Ordonanţa de urgenţă a Guvernului nr.64/2003 a fost preluat, ca atare, în proiectul de Lege pentru aprobarea Ordonanţei de urgenţă a Guvernului nr.64/2003, pentru care a fost întocmit Raportul înlocuitor nr.26/1653/18 martie 2004, al Comisiei pentru administraţie publică, amenajarea teritoriului şi echilibru ecologic, aşa încât prezentul proiect de lege a rămas fără obiect. 



In acest fel sunt respectate şi prevederile art.14 din Legea nr.24/2000 privind normele de tehnică legislativă pentru elaborarea actelor normative, potrivit cărora, pentru evitarea paralelismelor legislative, în procesul de legiferare nu pot fi instituite aceleaşi reglementări în două sau mai multe acte normative. 



2. Prin obiectul de reglementare şi conţinutul său proiectul de lege face parte din categoria legilor ordinare.



3. La lucrările Comisiei pentru administraţie publică, amenajarea teritoriului şi echilibru ecologic au fost prezenţi un număr de 23 deputaţi, din totalul de 24 membri ai Comisiei, iar la lucrările Comisiei pentru sănătate şi familie au fost prezenţi 15 deputaţi din totalul de 16 membrii ai Comisiei.



4. Proiectului de lege, potrivit art.75 din Constituţie şi art.86 din Regulamentul Camerei Deputaţilor este de competenţa decizională a Camerei Deputaţilor. 



Proiectul de lege a fost adoptat de Senat în şedinţa din 23 februarie 2004.



Raportul comun a fost aprobat cu unanimitate de voturi.


PRESEDINTE,




PRŞEDINTE, 

IOAN OLTEAN


    Acad.prof.dr.MIRCEA IFRIM


SECRETAR,




SECRETAR, 
KOVACS CSABA TIBERIU



ION BURNEI

Expert parlamentar:

Stelian Androne

